- Hindi News
- National
- बुजुर्ग रोगियों से अच्छा व्यवहार करने के लिए डॉक्टरों कर्मचारियों को दी ट्रेनिंग
बुजुर्ग रोगियों से अच्छा व्यवहार करने के लिए डॉक्टरों कर्मचारियों को दी ट्रेनिंग
श्रीगंगानगर| स्वास्थ्यसेवाओं में व्यापक सुधार और बुजुर्ग रोगियों के साथ सद्व्यवहार के लिए जिले के सभी डाक्टरों को प्रशिक्षण दिया जा रहा है। राष्ट्रीय वृद्धजन देखभाल कार्यक्रम के तहत सोमवार से शुरू हुआ यह प्रशिक्षण कार्यक्रम आठ मार्च तक चलेगा।
इससे पहले नर्सिंग कर्मचारियों को प्रशिक्षण दिया जा चुका है और शेष कर्मचारियों को आगामी दिनों में प्रशिक्षण दिया जाएगा। सोमवार को राज्य स्तर से प्रशिक्षित ट्रेनर डॉ. जयंतनाथ ने डाक्टरों को प्रशिक्षण दिया। इस दौरान डॉ. सोनिया, अर्शदीप सिंह बराड़, नवल योगी आदि ने कार्यक्रम की जानकारी दी। सीएमएचओ डॉ. नरेश बंसल ने बताया कि विभाग ने सभी पीएमओ, बीसीएमओ, सीएचसी पीएचसी इंचार्ज को पाबंद किया है। उन्होंने बताया कि एक निर्धारित आयु के बाद अक्सर शारीरिक परेशानियां सामने आने लगती हैं। यही कारण है कि लोगों को अस्पताल में जाना पड़ता है।
tgl_Latn sot_Latn hin_Deva hin_Deva hin_Deva hin_Deva